cyanic-selkie/wikianc huggingface dataset:
Rotkojalohaukka
Lisääntyminen
Pesä on kalliojyrkänteen kolossa tai tunnelissa. Naaras munii tavallisesti kolme tai neljä munaa, joita haudotaan 31–33 päivää. Poikaset jättävät pesän lentokykyisinä 42 päivän iässä ja itsenäistyvät siitä kolmen viikon päästä.
Second in Command
Second in Command (televisioesityksessä käytetty myös nimeä Kakkosmies) on vuonna 2006 suoraan DVD:lle julkaistu yhdysvaltalais-romanialainen toimintaelokuva. Elokuvan on ohjannut Simon Fellows ja käsikirjoittanut Jonathan Bowers, David Corley ja Jayson Rothwell. Pääosissa näyttelivät Jean-Claude Van Damme, Julie Cox ja Alan McKenna.
Dominica kesäolympialaisissa 2008
Yleisurheilu
250px|right|thumb| [[Pekingin kansallinen stadion|Pekingin kansallinen stadion, eli Linnunpesä, missä Lloyd ja Hurtault juoksivat.]]
Ingmar Bergman
Elämänvaiheet
Aikuisena Bergman kertoi tätä tarinaa mielellään, ja ”kolmen naisen teeman” on nähty toistuvan hänen töissään. Asetelmaan kuuluvat äiti, joka välittää itsestään enemmän kuin lapsestaan, isoäiti, jonka luota löytyy turvaa ja hyvää oloa, sekä palvelija, joka ruokkii ja lohduttaa niin ruumista kuin sieluakin.
Bergman ja uskonto
Bergman piti elokuvaa Kuin kuvastimessa eräänlaisena välityönä. Fårössä kuvatun teoksen nimi on lainattu Korinttolaiskirjeestä, ja teos kuvaa vaikeita perhesuhteita. Lopussa uskontoteema korostuu, kun perheen isä kohtaa poikansa aikuisena ihmisenä. Isä sanoo päätyneensä siihen, että Jumala on olemassa, jos rakkaus on olemassa. Tämä elokuva vuodelta 1961 oli hänen itsensä mukaan viimeinen ohjaustyö, jossa hän käytti uskonnollisia aiheita.
Inter Miami CF
Club Internacional de Fútbol Miami eli Inter Miami CF tai vain Inter Miami on yhdysvaltalainen jalkapalloseura Miamista, Floridasta. Inter Miami on pelannut vuodesta 2020 lähtien Major League Soccerissa (MLS). Inter Miamin toimitusjohtajana toimii entinen jalkapalloilija David Beckham.
Pulmuset (suku)
Suvun lajit elävät lisääntymisaikana arktisilla alueilla, lumipulmunen vain kahdella saarella Beringinmeressä. Ne ovat lyhyen matkan muuttolintuja.
Ville Jokinen (jääkiekkoilija)
Ville Jokinen (s. 27. heinäkuuta 1976 Kuopio) on suomalainen entinen jääkiekkoilija. Hän pelasi kahden kauden aikana 47 ottelua SM-Liigassa Helsingin IFK:n ja kuopiolaisen KalPan riveissä. Jokinen saalisti pelaamissaan otteluissa neljä tehopistettä. SM-liigan lisäksi hän pelasi kolmella kaudella I-divisioonaa Pitäjänmäen Tarmossa ja Järvenpään Haukoissa.
Narvi (saari)
Historia
Vuonna 1920 solmitun Tarton rauhansopimuksen mukaisesti Suomen tuli demilitarisoida saari. . Talvisodan alettua 1939 saari tyhjennettiin ja majakka räjäytettiin. Vehkalahden kuntaan kuuluneet Narvin ja Somerin saaret sekä muutama pieni luoto olivat talvisodan päättäneessä Moskovan rauhassa 1940 Suomen Neuvostoliitolle luovuttamalla alueella.
Rypälekuuset
Luokittelu
Rypälekuuset luokitellaan vaihtelevasti joko omaan, yleensä yksisukuiseen rypälekuusikasvien heimoonsa tai marjakuusikasvien heimoon. Lisäksi eräät tutkijat ovat luokitelleet muitakin useimmiten marjakuusikasveihin kuuluvina pidettyjä kasvisukuja, kuten suvun Amentotaxus, rypälekuusikasvien heimoon.
Call of Duty: WWII
Call of Duty: WWII on Sledgehammer Gamesin kehittämä ensimmäisen persoonan ammuntapeli, jonka Activision julkaisi Microsoft Windowsille, Xbox Onelle ja PlayStation 4:lle 3. marraskuuta 2017.
Ayumi Morita
Tennisura
Vuonna 2009 Morita pääsi heti kauden ensimmäisessä turnauksessa, Aucklandissa puolivälieriin asti, jossa joutui luovuttamaan. Kauden kaikissa Grand Slam -turnauksissa hän hävisi avauskierroksen ottelunsa. Vuonna 2010 hän pääsi Wimbledonissa toiselle kierrokselle voitettuaan Tamarine Tanasugarnin. Toisella kierroksella hän hävisi Dominika Cibulkoválle. Vuonna 2011 hän pääsi Grand Slam -turnauksessa ensimmäistä kertaa kolmannelle kierrokselle Australian avoimissa voitettuaan Alexandra Dulgherun ja Caroline Garcian. Kolmannella kierroksella hän hävisi Peng Shuaille. Dubain WTA-turnauksessa hän voitti ensimmäisellä kierroksella maailmanlistan sijalla 14 olleen Petra Kvitován ja toisella kierroksella Sania Mirzan. Kolmannella kierroksella hän hävisi ykköseksi sijoitetulle Caroline Wozniackille luvuin 6–1, 6–0. Malesian turnauksessa Morita hävisi puolivälierässä Jarmila Grothille 5–7, 6–3, 5–7. Ranskan avoimissa Morita hävisi toisella kierroksella Yanina Wickmayerille. Wimbledonissa Morita hävisi ensimmäisellä kierroksella Tamira Paszekille ja Yhdysvaltain avoimissa Laura Robsonille luovutettuaan toisessa erässä.
Vaimo on viisaampi kuin mies
Pekka Puupää -elokuvia tehtiin myöhemmin Suomen Filmiteollisuuden tuottama 13-osainen sarja 1950- ja 1960-luvuilla sekä 1980-luvulla kaksi Visa Mäkisen ohjaamaa elokuvaa: Pekka & Pätkä ja tuplajättipotti (1985) ja Pekka Puupää poliisina (1986) sekä tv-sarja Pekka ja Pätkä (1986).
Kaunein aamuisin – Kaikki levytykset 1974–1979
Kokoelma sisältää kokonaisuudessaan artistin Fonovox-kauden levytykset vuosilta 1974–1979, joihin lukeutuu albumit Lämmöllä, Vaeltaja ja La Boheme sekä toistakymmentä eri kokoelmille tehtyä levytystä. Näistä suuri osa julkaistaan ensimmäistä kertaa CD-formaatissa.
Tsegay Kebede
Kebede voitti Pariisin maratonin 6. huhtikuuta 2008 ennätysajallaan 2.06.40. Myöhemmin samana vuonna hän voitti olympiapronssia Pekingin olympialaisissa. Kebede voitti Fukuokan maratonin 7. joulukuuta uudella ennätyksellään 2.06.10. Seuraavana vuonna Kebede juoksi toiseksi Lontoon maratonilla 26. huhtikuuta ajalla 2.05.20. Berliinin MM-kisoissa hän voitti MM-pronssia ja vuoden lopussa hän voitti Fukuokan maratonin. Voittoaika 2.05.18 oli Kebeden henkilökohtainen ennätys sekä kaikkien aikojen paras Japanissa juostu aika.
World Marathon Majors -kilpailusarjan Kebede voitti kaudella 2012–2013 ja sijoittui toiseksi kausilla 2009–2010 ja 2011–2012.
Verkkotunnus
Internetin verkkotunnukset ovat kirjaimista koostuvia nimiä, joiden avulla verkkoon kytkettyihin koneisiin voidaan viitata helpommin muistettavalla tavalla kuin numeroista muodostuvilla IP-osoitteilla. Verkkotunnukset muutetaan IP-osoitteiksi Internetin nimipalvelujärjestelmän (Domain Name System, lyh. DNS) avulla.
ICANN:in viralliset ylätason verkkotunnukset
ICANN:in ylläpitämä IANA (Internet Assigned Numbers Authority) jakaa ylätason verkkotunnukset seuraavaan luokkiin:
The Winds of Winter
The Winds of Winter on George R. R. Martinin fantasiakirjasarjan Tulen ja jään laulu tuleva kuudes osa. Kirjan julkaisuajankohta ei ole vielä tiedossa.
Bruce Vilanch
Vilanch on uskonnoltaan juutalainen ja avoimesti homoseksuaali.
Voimistelu kesäolympialaisissa 1900
Pariisin kisojen 1900 voimistelukilpailu käytiin 29. - 30. heinäkuuta. Kilpailuun osallistui 135 osanottajaa kahdeksasta maasta, valtaosa Ranskasta. Ohjelmassa oli vain yksi voimistelutapahtuma, miesten moniottelu, joka koostui 16 osiosta. Osa lajeista suoritettiin kahdesti. Kustakin osasta oli maksimipistemäärä 20, koko kilpailusta 320. Pääosa lajeista oli voimistelulajeja, mutta mukana oli myös yleisurheilulajeja ja painonnostoa.
Franz Böckli
Franz Böckli (15. maaliskuuta 1858 – 14. helmikuuta 1937) oli sveitsiläinen ampuja ja olympiavoittaja. Hän osallistui Pariisin olympialaisissa 1900 kaikkiin 300 metrin sotilaskiväärin kilpailuihin ja voitti kultaa joukkuekilpailussa.
Stephanie Beckert
Beckert on voittanut viisi maailmancupin osakilpailua (25.2.2014 mennessä). Hän sijoittui yhdistetyssä 3 000 ja 5 000 metrin cupissa toiseksi kausilla 2009–2010, 2010–2011 ja 2011–2012.
Valjakkourheilu
Talvilajit
Valjakkourheilu on perinteisesti käsitetty juuri talvilajiensa kautta. Talvilajit jakautuvat kahteen muotoon, eli valjakkoajoon (nome style) ja valjakkohiihtoon (nordic style).
Lajijärjestöt ja kilpaileminen
Suomessa valjakkourheilun kattojärjestönä toimii valtaosassa lajeista Suomen Valjakkourheilijoiden liitto ry, VUL, sekä koirahiihdon osalta myös Suomen Palveluskoiraliitto ry, SPKL. Kansainvälisesti lajin kattojärjestöjä ovat mm. International Federation of Sleddog Sports (IFSS), European Canicross Fedearation (ECF), sekä European Sled Dog Racing Association (ESDRA) sekä World Sleddog Association (WSA). Kilpaileminen edellyttää voimassa olevaa lisenssiä ja siihen kuuluvaa vakuutusta.
Benedict Cumberbatch
Benedict Timothy Carlton Cumberbatch CBE (s. 19. heinäkuuta 1976 Lontoo, Englanti) on brittiläinen näyttelijä ja elokuvatuottaja. Hän on työskennellyt sekä elokuvissa, televisiossa, teatterissa että radiossa.
Richard Buck
Hänen ennätyksensä 400 metrillä on 2. kesäkuuta 2012 Genevessä juostu 45,61. Sisäradoilla hän on juossut 45,88, 18. helmikuuta 2012 Birminghamissa. Lisäksi hän on juossut 200 metriä aikaan 21,32 (7. heinäkuuta 2013 La Chaux-de-Fonds'ssa) sekä 300 metriä ulkoradoilla 33,25 Rietissä 8. syyskuuta 2013 ja sisäradoilla aikaan 33,96 (10. joulukuuta 2005 Sheffieldissä).
Syvä uni (kirja)
Syvä uni on Raymond Chandlerin romaani vuodelta 1939. Syvä uni oli Chandlerin ensimmäinen Philip Marlowe -romaani. Sitä pidetään yhtenä Chandlerin parhaista teoksista ja yhtenä merkittävimmistä kovaksikeitetyn rikoskirjallisuuden teoksista. Time-lehti valitsi kirjan sadan parhaan englanninkielisen romaanin 1923–2005 luetteloonsa.
Kirjan nimi
Kirjan nimenä käytetty "Syvä uni" on metafora kuolemasta, kuten sitaatti osoittaa:
AccorHotels Arena
AccorHotels Arena (aikaisemmin Bercy Arena, alun perin Palais Omnisports de Paris-Bercy) on Pariisin Bercyssä Ranskassa sijaitseva monitoimihalli, jossa järjestetään erilaisia konsertteja, urheilutapahtumia ja muita vastaavia. Areena valmistui vuonna 1984 ja sen yleisökapasiteetti on tilanteen mukaan 7000-20300. Jyrkkien nurmirinteiden ympäröimän areenan ovat suunnitelleet arkkitehdit Michel Andrault, Pierre Parat ja Aydin Guvan. Areena on nimetty sponsorinsa AccorHotels -yhtiön mukaan.
Kiiltosiilikäs
Koko ja ulkonäkö
Toukka on tumma ja lyhytkarvainen, täysikasvuisena 45–49 mm pitkä ja muistuttaa suuresti nokkosperhosen toukkaa.
Viking Nyström
Nyström valmistui filosofian kandidaatiksi vuonna 1959. Hän toimi eläinopin, kasviopin ja maantiedon tuntiopettajana Lauttasaaren ruotsalaisessa yhteiskoulussa 1960–1977 sekä Ruotsalaisessa iltaoppikoulussa 1963–1977. Vuodesta 1977 alkaen hän toimi freelancekuvittajana ja kuvitti muun muassa oppikirjoja. Hän toimi myös television luonto-ohjelmien kuvittajana.
Setrivallankumous
Vallankumousta seuranneissa vuoden 2005 parlamenttivaaleissa valittiin maan hallitukseen kaksi vahvaa poliittista ryhmittymää: syyriamielinen Maaliskuun 8. päivän liitto ja syyrianvastainen, länsimielinen Maaliskuun 14. päivän liitto.
Namibia
Maantiede
Namibian ilmasto vaihtelee aavikkoilmastosta subtrooppiseen ja on suurimmaksi osaksi hyvin kuivaa ja kuumaa. Keskusylängöllä sadetta saadaan vähän ja epäsäännöllisesti, joten siellä kasvillisuus koostuu pääasiassa hyvin kuivuutta kestävistä, pensassavannille tyypillisistä kasvilajeista. Pohjoisessa Ambomaalla sadetta saadaan enemmän, joten siellä tavataan myös makalani-palmumetsikköjä. Namibian ilmatieteellisen palvelun julkaisemien pitkäaikaisten säätilastojen mukaan keskimäärin kuivinta on touko–syyskuussa, jolloin sademäärä on lähellä nollaa koko maassa. Sateisin kausi osuu suuressa osassa maata marras- ja maaliskuun väliin, jolloin keskimääräinen kuukausisademäärä voi useilla seuduilla kohota yli 100 millimetrin.
Namibian pohjoisosassa sijaitseva Etoshan kansallispuisto on eteläisen Afrikan suurimpia luonnonsuojelualueita ja tärkeä luontomatkailukohde. Kaikkiaan Namibiassa on seitsemäntoista kansallispuistoa ja riistansuojelualuetta. Niistä suosituimpiin matkakohteisiin kuuluvat:
Varhaiset vaiheet
Arvellaan, että nykyisen Namibian alueella on ollut asutusta jo noin 20 000 vuotta sitten. Sanien lisäksi alkuperäisasukkaina pidetään namoja. Namat saapuivat etelästä paetakseen sortoa Hyväntoivonniemellä. Namojen perinteistä asuinaluetta on nykyisen Windhoekin pohjoispuoli. Keskiafrikkalaiset damarat asettuivat myös nykyisen Namibian alueelle. Kansanvaellus toi bantut Namibiaan noin 400 vuotta sitten. Maan keskiosa on perinteistä hereroiden aluetta, Namibian pohjoisosissa sijaitsevat owambojen asuttama Ambomaa (englanniksi ja saksaksi Ovamboland) ja Kavangon alue.
Eurooppalaisten aika
Lüderitzin timanttilöydösten (1908) seurauksena Saksa vahvisti otettaan Namibiasta. Vuoteen 1913 mennessä Namibiaan oli valittu täysin valkoinen (whites-only) parlamentti. Saksan tiukka ote ei pitänyt kauan, sillä vuonna 1915 Etelä-Afrikka (Yhdistyneen kuningaskunnan puolesta) hyökkäsi maahan, ja siihen päättyi Saksan siirtomaavalta. Ensimmäisen maailmansodan aikana Etelä-Afrikka piti Namibiaa hallussaan Kansainliiton mandaatilla. Versailles’n rauhassa vuonna 1919 Saksa luopui kaikista siirtomaaoikeuksistaan.
Politiikka
Entinen kolonialismin aikojen puolue Demokraattinen Turnhalle-allianssi on uudistunut, sen nimeksi on vaihdettu PDM (Popular Democratic Movement) ja se on noussut Namibian merkittävimmäksi oppositiopuolueeksi. RDP on kutistunut ja muuttunut poliittiseksi pienryhmäksi, joita Namibiassa on useita. Aiemmista perinteisistä oppositiopuolueista Demokraattien kongressi (CoD) on vuonna 2019 pudonnut pois maan parlamentista. Uutena puolueena maan parlamenttiin nousi vuonna 2019 neljä paikaa saanut LPM (Landless People`s Movement, "maataomistamattomien ihmisten liike").
Vuoden 2019 parlamenttivaleissa SWAPO sai maan 96-paikkaiseen parlamenttiin 63 paikkaa, kun se oli edellisissä vuoden 2014 valeissa oli saanut 77 paikkaa. Suurin oppositiopuolue PDM (Popular Democratic Movement) sai 16 paikkaa, kun McHenry Venaanin johtama PDM oli vuoden 2014 vaaleissa saanut vain viisi paikkaa.
Poliittinen väkivalta on maassa harvinaista.
Talous
Matkailu on yksi Namibian merkittävimmistä elinkeinoista. Se houkuttelee vuosittain liki miljoona matkailijaa. Ulkomaalaisista noin kolmannes saapuu Etelä-Afrikasta. Myös saksalaisia vierailee maassa runsaasti. Isosta-Britanniasta, Italiasta ja Ranskasta tehdään myös turistimatkoja Namibiaan. Luontomatkailu on Namibiassa erittäin suosittua maan värikkään luonnon ja eläimistön ansiosta.
Erison Hurtault
Hän on osallistunut kaksiin olympialaisiin: Pekingin olympialaisiin vuonna 2008 ja myöhemmin Lontoon olympialaisiin vuonna 2012 jääden molemmilla kerroilla alkueriin. Hän on osallistunut myös Berliinin MM-kisoihin 2009 ja Daegun MM-kisoihin 2011.
Rosencrantz ja Guildenstern ovat kuolleet
Rosencrantz ja Guildenstern ovat kuolleet on vuonna 1990 ensi-iltansa saanut Tom Stoppardin ohjaama ja käsikirjoittama brittiläis-yhdysvaltalainen draamakomediaelokuva, jonka nimirooleissa ovat Gary Oldman Rosencrantzina ja Tim Roth Guildensternina. Yhtä pääosaa, nimetöntä näyttelijää, näyttelee Richard Dreyfuss.
Tuotanto
Rosencrantz ja Guildenstern ovat kuolleet -elokuvan kuvaukset alkoivat 8. tammikuuta vuonna 1990. Elokuva kuvattiin Technicolor-elokuvausmenetelmällä silloisessa Jugoslaviassa, nykyisten Slovenian ja Kroatian alueilla. Elokuvan kuvaukset saatiin päätökseen 24. helmikuuta 1990. Elokuvan tuotantoyhtiöinä olivat Brandenberg ja WNET Channel 13 New York.
Ketokaunokki
Ketokaunokki on yksi neljästä Suomessa vanhana tulokkaana esiintyvästä kaunokkilajista ja muistuttaa paljolti nurmikaunokkia (Centaurea phrygia) sekä jossain määrin myös ahdekaunokkia (Centaurea jacea). Ketokaunokki on kuitenkin näitä kahta selvästi harvinaisempi, ja sitä tavataan Suomessa lähinnä vain Salpausselkien alueella Hämeessä ja Etelä-Savossa sekä Ahvenanmaalla. Ketokaunokki lienee Suomessa muinaistulokas.
Pello Bilbao
Bilbao voitti L'Aquilaan päättyneen seitsemännen etapin ja Monte Avenaan ajetun 20. etapin Italian ympäriajossa 2019. Hän voitti aika-ajon Espanjan-mestaruuden 2020. Hän voitti Issoireen päättyneen kymmenennen etapin Ranskan ympäriajossa 2023.
Torjuntahävittäjä
thumb|285px|[[Ison-Britannian ilmavoimat|RAF:n English Electric Lightning -torjuntahävittäjä.]] Torjuntahävittäjä on vihollislentokoneiden tarkkailuun, kiinniottoon ja tuhoamiseen suunniteltu hävittäjälentokone. Torjuntahävittäjien kohteina ovat yleensä pommikoneet. Torjuntahävittäjiä rakennettiin paljon toisen maailmansodan alusta aina 1960-luvulle asti, kunnes päävastuu strategisista pommituksista siirtyi pommittajilta ballistisille ohjuksille.
Bomberman Hardball
Pelaaminen
Pelin moninpeliä voi pelata enintään neljä pelaajaa, eikä peli sisällä verkkopeliä. Bomberman Hardballissa kerätään rahaa, jolla voi ostaa asusteita omalle Bombermanille.
Klassinen Bomberman-peli, jonka tarkoituksena on tuhota vastustajat pommeilla, joita on monia erilaisia. Ainoa eloonjäänyt on voittaja. Golfia voi pelata yksin, vastustajien tai kavereiden kanssa. Turnauksessa voi voittaa palkintoja. Bomberman-tenniksessä voi pelata kaksin- tai nelinpeliä. Tavallista baseballia Bombermaneilla.
Röhön korpitaistelu
Röhön korpitaistelu on Reino Lehväslaihon kirjoittama sotaromaani, joka ilmestyi WSOY:n kustantamana vuonna 2005.
Neitsyt Marian temppeliintuomisen katedraali
Neitsyt Marian temppeliintuomisen katedraali voi viitata seuraaviin:
Antti Hildén
Seuraura
Kaudeksi 2002–2003 Hildén siirtyi Vaasan Sportiin. Hän oli tehoilla 14+22=36 joukkueen toiseksi paras pistemies ja maalintekijä Vesa Myllyahon jälkeen. Kaudeksi 2003–2004 Hildén siirtyi Kokkolan Hermekseen, jossa hän teki Mestiksen yhden kauden piste-ennätyksensä tehoilla 22+28=50, joilla Hildén sijoittui koko Mestiksen piste- ja maalipörssissä toiseksi Sportin Teemu Kuusiston jälkeen. Hän jakoi myös kevään 2004 pudotuspelien maalipörssin voiton seitsemällä osumallaan joukkuetoverinsa Markku Vuorisalon ja KalPan Marko Ahosillan kanssa. Hildén voitti kauden päätteeksi Mestis-pronssia ja hänet valittiin sarjan ensimmäiseen tähdistökentälliseen.
TransAsia Airways
TransAsia Airways oli taiwanilainen lentoyhtiö, joka perustettiin vuonna 1951. Lentoyhtiö lopetettiin vuonna 2016, kun se meni konkurssiin kahden lyhyen ajan sisällä tapahtuneen onnettomuuden seurauksena. Yhtiöllä oli merkittävästi aiempaakin onnettomuus- ja kaappaushistoriaa. Konkurssin seurauksena kaikki yhtiön vuokraamat koneet palautettiin omistajilleen, jolloin sille jäi vain 7 ATR- ja 4 Airbus-konetta. Airbusit huutokaupattiin Aviancalle ja ATR-koneet siirtolennettiin Saksaan.
Muumi ja punainen pyrstötähti
Juoni
Eräänä päivänä Muumipeikko huomaa koko Muumilaakson joutuneen harmaan pölyn peittoon. Piisamirotta julistaa, että mitä tahansa voi tapahtua, jos maailmanloppu tipahtaa taivaalta. Muumipapan avulla Muumipeikko rakentaa lautan ja lähtee ystäviensä kanssa jännittävälle matkalle Yksinäisten vuorten tähtitorniin kysymään asiasta. Professorit varmasti osaavat kertoa mikä oikein on tämä uhka avaruudesta.
Ensi-ilta ja vastaanotto
Muumi ja punainen pyrstötähti julkaistiin kansainvälisesti Cannesin elokuvafestivaaleilla toukokuussa 2010. Suomessa Muumit nähtiin valkokankaalla elokuussa 2010. Elokuva julkaistiin kymmenillä eri kielillä ja sitä levitettiin kansainvälisesti.
Kämmenluut
thumb|250px|Ihmisen viisi kämmenluuta Ihmisen kämmenluilla tarkoitetaan ihmisen kämmenen keskiosan viittä luuta. Luut sijaitsevat ranneluiden läheisyydessä, mikä muodostaa yhteyden kyynärvarteen. Kämmenluut vastaavat jalkojen jalkapöydän luita.
Luuraset
Luuraset (Grallaricula) on luurien heimoon kuuluva varpuslintusuku. Luurasien sukuun kuuluu BirdLifen mukaan 9 lajia. Aiemmin suku luettiin muurien heimoon.
Proxima Centauri b
Elokuussa 2016 Euroopan eteläinen observatorio ilmoitti löytäneensä Proxima b:n. Planeetta löytyi käyttämällä säteisnopeusmenetelmää. Siinä määräajoin tutkitaan emotähden spektriviivoja, joiden huojuminen vihjaa tätä kiertävästä kohteesta. Näistä lukemista pääteltiin, että planeetan nopeus suhteessa Maahan on noin 2 m/s.
Ominaisuudet
thumb|right|300px|1990 julkaistussa [[The Random House Encyclopedia|The Random House Encyclopediassa uumoiltiin Proxima B:tä kiertävästä planeetasta. Kuvassa pohditaan myös eksokuun mahdollisuutta, joka näkyy mustana kiekkona planeetan taivaalla. ]]
Ahti Lappi
Henkilöhistoria ja sotilasura
Lappi tuli ylioppilaaksi Vaasan lyseosta 1960, Kadettikoulusta hän valmistui 1963 ja Sotakorkeakoulusta 1973. Lappi toimi Pohjanmaan ilmatorjuntapatteristossa opetusupseerina 1963–1965, patterinpäällikkönä 1965–1969 ja toimistopäällikkönä 1969–1972. Helsingin ilmatorjuntarykmentissä hän oli aliupseerikoulun johtajan sijainen 1971 ja Sotakorkeakoulun opettaja 1973–1979, minkä jälkeen hän toimi Pääesikunnan toimistoesiupseerina 1979–1982 ja Rovaniemen Ilmatorjuntapatteriston komentajana 1982–1987. Oltuaan Pääesikunnassa toimistopäällikkönä 1987–1988 hän toimi siellä ilmatorjuntatarkastajana vuodesta 1988 vuoteen 1997, jolloin hän erosi vakinaisesta palveluksesta.
Mittelberg
Kunta sijaitsee Kleinwalsertalin laaksossa ja alueelle pääsee autolla ainoastaan Saksalle kuuluvan alueen läpi kulkemalla. Mittelbergin alueella sijaitsevia vuoria ovat Elfer (2 387 metriä), Bärenkopf (2 083 m), Walmendingerhorn (1 990 m), Widderstein (2 536 m) ja Zwölfer (2 224 m).
Pikakirjoituslehti
Lehti sisältää muun muassa pikakirjoitusuutisia Suomesta ja ulkomailta sekä pikakirjoituksen lyhenne- ja kieliharjoituksia. Osa lehden sivuista on kirjoitettu pikakirjoituksella, osa tavallisella tekstillä.
Tristan Jarry
Lokakuussa 2020 Jarry teki Penguinsin kanssa kolmen vuoden pituisen ja yhteensä 10,5 miljoonan dollarin arvoisen jatkosopimuksen.
Pyhän Georgioksen katedraali
Kreikassa
Kreikassa Pyhän Georgioksen katedraali voi viitata:
Hirveä Henri
Esitetyt jaksot (Yle TV2)
48. Jakso: Henri tapaa kuningattaren (Horrid Henry Meets The Queen). Esitetty 27.6.2009, 6.6.2011, 14.1.2012 ja 18.1.2012.
12. Jakso: Vaarallinen viherkasvi. (Horrid Henry and the Perfect Plant). Esitettiin 19.5.2012
'''18. Jakso: Henrin lemmikkihoitola. ' (Horrid Henry's Petsitting Service''). Esitettiin 30.6.2012
'''43. Jakso: Rokkarirotat. ' (Horrid Henry and the Killer Boy Rats''). Esitettiin 6.1.2013
'''46. Jakso: Keittiön kauhu. ' (Horrid Henry Cooks a Meal''). Esitettiin 27.1.2013
'''47. Jakso: Kävelykeppijengi. ' (Horrid Henry and the Walking Stick Gang''). Esitettiin 3.2.2013
'''52. Jakso: Antiikin metsästäjät. ' (Horrid Henry and the Antiques Rogue Show''). Esitettiin 26.12.2015
OTE:n torni
pienoiskuva|vasen|Torni yöllä. Torni valmistui vuonna 1965 tai toisten tietojen mukaan lopullisesti vuonna 1970. Sen suunnittelija on arkkitehti Aléxandros Anastasiádis ja se edustaa modernistista arkkitehtuuria. Vuonna 1966 tornista lähetettiin Kreikan ensimmäiset mustavalkotelevisiolähetykset. 1970-luvulla sitä alettiin käyttää ensimmäisiin kokeellisiin analogisiin matkapuhelinyhteyksiin. Rakennus kunnostettiin vuosina 2000–2005.
Willy Stephanus
Staphanus pelasi kotimaassaan Windhoekin Black Africa FC:ssä vuosina 2009-2017. Hän kävi kesällä 2013 yrittämässä saada pelipaikkaa Etelä-Afrikan pääsarjan Bloemfontein Celticin riveistä ja keväällä 2015 Thaimaassa Krabi FC:ssä.
Payne Stewartin lento-onnettomuus
Lento
Kone lähti Orlandosta kello 9.20. Myöhemmin koneesta alkoi kadota paineistus, jolloin kaikki koneessa olleet menettivät tajuntansa. Koneeseen menetettiin myös radioyhteys. Yhdysvaltain ilmavoimien F-16-hävittäjät lähtivät seuraamaan konetta. Yhden hävittäjäkoneen pilotti yritti katsoa koneeseen sisään, mutta ikkunat olivat huurussa eikä sisältä näkynyt liikettä, joten kone lensi "haamukoneena".
Visigoottien valtakunta
pienoiskuva|Visigoottien valtakunnan aikana rakennettu San Juan de Bañosin kirkko. Visigoottien valtakunta oli Iberian niemimaalla ja eteläisessä Ranskassa sijainnut kuningaskunta 400–700-luvuilla. Se oli yksi Länsi-Rooman valtakunnan germaanisista seuraajavaltioista. Valtakunnan perustivat visigootit, toinen goottien pääheimoista. Valtakunta oli laajimmillaan 500-luvulla, kunnes laajeneva Frankkien valtakunta liitti suurimman osan visigoottien hallitsemista Gallian osista itseensä. Lopullisesti valtakunta hajosi laajenevan arabivallan alle 700-luvun alkupuolella.
The Barbie Murders
The Barbie Murders on John Varleyn vuonna 1980 ilmestynyt tieteisnovellien kokoelma.
Vuosi elämästä
Arvioita
Vihreän Langan Lena Björklundin mukaan käsikirjoitusnokkeluus onneksi puuttuu tästä filmistä. ”Elokuva on harvinaisen sävykäs ja jää viipyilemään mieleen. Leigh muistuttaa siitä, että elämä on lyhyt ja ajattelemattomuuden seuraukset karuja.”
Pyhän Georgioksen katedraali (Náfplio)
Pyhän Georgioksen katedraali on ortodoksinen kirkko Náfplion kaupungissa Kreikassa. Se on Kreikan kirkon Argoliin hiippakunnan katedraali eli piispanistuin. Katedraali on omistettu pyhälle suurmarttyyri Georgios Voittajalle (Pyhä Yrjö).
Haukkapöllö
Tämä pöllö kuuluu pöllölintujen lahkossa pöllöjen heimoon, johon suurin osa pöllölajeista kuuluu. Toinen heimo on tornipöllöt (Tytonidae).
Haukkapöllö on tavattu vaeltavana Australiassa ja Kazakstanissa. Palaussa olevan kannan alkuperä on tuntematon. Läntisellä pallonpuoliskolla sitä on tavattu vain kerran.
William Lagesson
Seuraura
Lagesson on HK Kingsin kasvatti. Hän siirtyi 15-vuotiaana Frölunda HC:n junioreihin kaudeksi 2011–2012. Lagesson toimi seuran U16-junioreiden kapteenina ja johdatti joukkueen U16 SM:n hopeaan. Hän voitti myös J18 Allsvenskanin pronssia. Kaudella 2012–2013 Lagesson nousi Frölundan J18-junioreiden kapteenistoon ja oli J18 Elitissä joukkueen tehokkain puolustaja tehoilla 1+12=13. Kauden 2013–2014 hän vietti suurimmaksi osaksi seuran J20-junioreissa, joita Lagesson edusti myös Junior Club World Cupissa. Hän vahvisti myös Frölundan J18-junioreita, jossa Lagesson voitti kauden päätteeksi J18 Allsvenskanin pronssia.
Terveyden edistämisen keskus
Tekry
Pyhän Theraponin kirkko
Pyhän Theraponin kirkko on kirkko Mytilínin kaupungissa Lesboksen saarella Kreikassa.
Tunnustukseton hauta-alue
Tunnustukseton hautausmaa on Suomessa yleensä Vapaa-ajattelijain tai evankelis-luterilaisen kirkon seurakuntien tai seurakuntayhtymien ylläpitämä hautausmaa, joka on tarkoitettu uskonnollisesti neutraaliksi vaihtoehdoksi niitä varten, jotka eivät uskonnollisista tai katsomuksellisista syistä halua tulla haudatuksi evankelis-luterilaiselle hautausmaalle.
Badi Assad
thumb|Badi Assad (2006) Badi Assad (oik. Mariângela Assad Simão, São João da Boa Vista, 23.12.1966) on  brasilialainen kitaristi, laulaja, perkussionisti ja säveltäjä. Hän on tullut tunnetuksi etno-, world beat- ja jazz-musiikin esittäjänä.
Elämäkerta
1998 Assad siirtyi populaarimman world beat -henkisen musiikin pariin levyllään Chameleon. Albumin kiertueella Assad esiintyi myös tähän mennessä ainoalla Suomen-keikallaan Porin Jazzien yhteydessä.
Wolf-Lundmark-Melotte
Muodostuminen
Vuonna 1994 A. E. Dolphin käytti Hubble-avaruusteleskooppia luodakseen Wolf-Lundmark-Melottesta Hertzsprungin–Russellin kaavion. Selvisi, että puolet galaksin kaikista tähdistä oli syntynyt noin 13 gigavuotta sitten. Tänä ajanjaksona galaksin metallipitoisuus nousi noin -2,2:sta noin -1,3:een. Tämän jälkeen tähtien syntynopeus galaksissa on hidastunut.
Leo Tolstoi
Uran loppupuoli
Tolstoi oli elämänsä viimeisen vuosikymmenen aikana maailmankuulu kirjailija, jota eurooppalaiset ja amerikkalaiset sanomalehdet kutsuivat "Jasnaja Polnajan tietäjäksi" ja "ihmiskunnan omaksitunnoksi". Tsaarin sensuuri yritti vaientaa hänet ajoittain, ja hänet julistettiin kirkonkiroukseen vuonna 1901. Tolstoi ei silti luopunut äänekkään moralistin, sosiaalieetikon ja uskontofilosofin roolista. Tämän hän yhdisti talonpoikaiseen elämäntapaan, jota usein esitteli vierailleen ja ulkomaalaisille lehtimiehille. Kuva vanhenevasta Tolstoista venäläisessä kyntöasussa levisi maailmalla. Elämää Jasnaja Polnajassa varjostivat kuitenkin erilaiset ristiriidat sekä erityisesti Tolstoin apulaisen Vladimir Tšertkovin ja Sofija Tolstajan erimielisyydet.
August Johann Georg Karl Batsch
Batsch syntyi ja opiskeli Jenan kaupungissa, ja suoritti sen yliopistossa kaksi tutkintoa luonnontieteissä ja lääketieteessä. Väiteltyään hän opetti yliopistossa kasvioppia, lääketiedettä ja filosofiaa, ja toimi muun muassa Johann Wolfgang von Goethen ohjaajana kasvitieteessä.
Jimmy Swaggart
Elämä
Swaggart syntyi Louisianan Ferridayssä. Hänestä tuli nuorena helluntailaisen Assemblies of God -kirkon saarnaaja, joka myös esitti kristillistä musiikkia ja johti herätyskokouksia. Vuonna 1959 hänestä tuli virallisesti Assemblies of Godin pastori, ja vuonna 1969 hän aloitti oman radio-ohjelmansa The Camp Meeting Hourin. Sitten hän siirtyi televisioon, josta hänet parhaiten tunnetaan. Hän aloitti työnsä televisiosaarnaajana vuonna 1975 ja jatkaa sitä yhä.
Mielipiteet
Swaggart on homovastainen; hän on ilmoittanut, että tappaisi miehen, joka katsoisi häntä romanttisissa aikeissa. Hänen mukaansa Jumala pitää homoseksuaalisuutta kauhistuksena. Katolilaiset eivät Swaggartin mukaan ole kristittyjä.
Koulutus Somerolla
Someroon liitettiin vuonna 1977 Somerniemen kunta. Sen alueella toimi 2010-luvulla yksi alakoulu. Enimmillään Somerniemellä ehti toimia yhteensä kuusi kansakoulua vuosina 1927–1964. Kuntaliitosta edeltäneen Someron kansakoulujen määrä oli suurimmillaan 19 vuosina 1952-1966
Kansakoulut Somerolla ja Somerniemellä vuoden 1930 jälkeen
Enimmillään Somerolla oli vuosina 1952–1966 kansakouluja 19 kappaletta ja Somerniemellä vuosina 1924-1964 kuusi kappaletta.
Yhteenveto kouluverkon muutoksista
Someron ja Somerniemen kouluverkko laajeni vuosina 1882–1952 ja oli laajimmillaan vuosina 1952–1964. Vuoden 1964 jälkeen kouluverkko on supistunut.
Kehityksen käännepisteitä Somerolla
Lyhytikäisin koko Someron kansakouluista oli vuonna 1946 perustettu ja vuonna 1966 lopetettu Isoniityn koulu, joka ehti toimia 20 vuotta ja joka oli Someron kansakouluista vuonna 1952 perustetun ja vuonna 1992 lopetetun Kaurakedon koulun jälkeen toiseksi nuorin. Tätä lyhemmän aikaa ehti kansakoulua ylemmän tason kouluista toimia Someron kansalaiskoulu, joka oli toiminnassa 18 vuotta vuosina 1958–1976. Koko Someron vuoteen 2016 mennessä lopetetuista kouluista pisimpään ehti toimia vuonna 1895 perustettu ja vuonna 2016 lopetettu Terttilän koulu, joka oli toiminnassa 121 vuotta.
Kehityksen käännepisteitä Somerniemellä
Ensimmäinen koulu Somerniemelle perustettiin vuonna 1882 Keltiäisiin, ja kouluverkko Somerniemellä laajeni vuoteen 1924, jolloin perustettiin Palikaisten ja Salkolan koulut. Ensimmäinen koulun lopettaminen tapahtui Somerniemellä ja myös koko myöhemmän yhdistetyn Someron alueella vuonna 1964, kun Salkolan koulu lopetettiin 40 toimintavuoden jälkeen. Viimeinen lopetettu koulu Somerniemellä oli vuonna 1888 perustettu Keltiäisten koulu, joka vuonna 1991 lopetettiin 103 toimintavuoden jälkeen. Se oli Somerniemen lopetetuista kouluista pisimpään toiminut. Lyhimmän aikaa Somerniemen kouluista ehti toimia vuonna 1924 yhdessä Palikaisten koulun kanssa viimeisimpänä perustettu ja samoin ensimmäisenä lopetettu Salkolan koulu, joka oli toiminnassa 40 vuotta vuosina 1924–1964.
Jatko-opetus ja kansalaiskoulu
Myös Somerniemellä pohdittiin kansalaiskoulun perustamista. Vaihtoehtoina olivat oma kansalaiskoulu tai yhteistyö joko Someron tai Pusulan kanssa. Tuloksena selvityksistä kuntien ja kouluviranomaisten välillä oli päätös perustaa yhteinen kolmivuotinen kokeilukeskikoulu Pusulan kunnan kanssa. Kokeilukeskikoulu Pusulassa aloitti toimintansa 1967. Sitä ennen kansalaiskouluopetusta annettiin Somerniemellä kurssimuotoisena Oinasjärven koulun yhteydessä.
Sandomierzin piirikunta
Sandomierzin piirikunta on yksi Świętokrzyskin voivodikunnan piirikunnista. Sen arvioitu väkiluku oli vuoden 2019 lopussa 77 017. Piirikunnan ainoa kaupunkikunta on hallintokeskus Sandomierz. Yhdeksän maalaiskuntaa ovat Dwikozy, Klimontów, Koprzywnica, Łoniów, Obrazów, Samborzec, Wilczyce sekä Zawichost ja niissä on kylien lisäksi kolme kaupunkia; Klimontów, Koprzywnica ja Zawichost.
Jutta Annala
Jutta Annala (s. 1975 Tornio) on suomalainen laulaja, lauluntekijä, säveltäjä, sanoittaja, laulupedagogi, tietokirjailija ja ääninäyttelijä.
Vuonna 2007 Annala on kirjoittanut kirjan Pop-laulajan arkipäivä. Kirja sisältää myös äänitteen teoksen ääniharjoitteille.
Harry Rönngren
Claes Henry ”Harry” Rönngren (26. tammikuuta 1875 Grimsby, Iso-Britannia – 2. joulukuuta 1967 Helsinki) oli suomalainen merikapteeni, joka tunnetaan Itämerellä purjehtineen matkustaja-aluksen S/S Ariadnen pitkäaikaisena päällikkönä. Suomen Höyrylaiva Osakeyhtiön omistama Adriane oli aikakautensa loistokkain suomalainen matkustajalaiva, jota kutsuttiin myös ”Itämeren kuningattareksi”.
Perhe
Rönngrenin puoliso oli Gerda Dorothea Oldenburg. Hänen veljensä oli teatterinjohtaja ja professori Nicken Rönngren.
Pyhän Tituksen kirkko (Iraklion)
pienoiskuva|vasen|upright=0.96|Kirkko sisältä. Kirkko sijaitsee Iraklionin vanhassakaupungissa Ágios Títoksen aukion laidalla lähellä venetsialaisaikaista Loggiaa. Paikalla alun perin ollut Pyhälle Titukselle omistettu kirkko oli kolmilaivainen basilika. Se rakennettiin Kreetan toisella bysanttilaisella kaudella, jolloin saaren keskus siirrettiin Gortynistä Iraklioniin eli tuolloiseen Khandakakseen. Näin kirkko peri Gortynin Pyhän Tituksen kirkon aseman toimien Kreetan kirkollisena keskuksena, ja sinne siirrettiin kyseisestä kirkosta pyhäinjäännöksiä ja muuta esineistöä.
Kirkkorakennus edustaa eklektistä tyyliä. Se on pohjakaavaltaan suorakulmion muotoinen, ja siinä on nartheks ja neljän pylvään tukema kupoli. Kirkon julkisivu on koristeltu kivikaiverruksin.
Punavihreä kupla
Käsitteen kritiikki
Keskustan eduskuntavaaliehdokkaana vuonna 2015 ollut tietokirjailija Juha Kuisma kirjoitti Aamulehdessä, että vuoden 2015 vaalitulosta tulkittaessa olisi esitetty väite, että pääkaupungissa on ”punavihreä kupla”, jossa elävät kulttuuri- ja viestintävaikuttajat eivät tunne muuta Suomea. Hänen mukaansa tosiasiassa sosiaalisen median logiikka tuottaa sulkeutuvia samanmielisten kuplia kaikkien puolueiden ympärille.
Carl Gustaf Emil Mannerheim
Lapsuus ja nuoruus
thumb|left|250px|Mannerheimin sisarukset: keskellä [[Sophie Mannerheim|Sophie, vasemmalla Carl, August ja Johan, oikealla Annicka ja Gustaf, istumassa Eva. Kuva on vuodelta 1881.]]
Vuonna 1880 Carl Robert Mannerheim ajautui vararikkoon ja pakeni Pariisiin rakastajattarensa kanssa. Nuori Gustaf Mannerheim pyrki samana vuonna ensi kertaa kadettikouluun, mutta huonolla menestyksellä. Helene Mannerheim kuoli vuoden 1881 alussa sydänkohtaukseen, ja hänen veljensä Johan Albert Edvard von Julin tuli lasten huoltajaksi.
Venäjän–Japanin sota
Retkikunnan palattua takaisin alkoi varsinainen Sandepun taistelu ja Mannerheimin ratsueskadroonat alistettiin 10. armeijakunnalle. Mannerheimin yksikkö oli varmistamassa 10. armeijakunnan hyökkäystä Sandepun kaupungin selustaan Huandu’ssa ja Labataissa.
Galitsia 1916 Brusilovin suurhyökkäys
Brusilovin suurhyökkäys pysähtyi ennen tärkeää Volodymyr-Volynskyin risteysaluetta ja elo–syyskuussa alkoi asemasotavaihe Stoh’id-joella. Mannerheimin 12. ratsuväkidivisioona siirrettiin lepoon lokakuussa Potšajivin lavran alueelle.
Suomen itsenäistyminen ja sisällissota
Toukokuun 16. päivänä järjestettiin Helsingissä suuri valkoisten voitonparaati. ”Valkoinen kenraali” Mannerheim ratsasti joukkojensa kärjessä saksalaisten valtaamaan pääkaupunkiin. Hän halusi osoittaa paraatillaan saksalaisille sotilaille ja erityisesti heidän johtajalleen kenraali Rüdiger von der Goltzille, että hän johtaa Suomen asevoimia. Hallitus hyväksyi kuitenkin saksalaisten puuttumisen Suomen armeijan järjestelyihin ja hylkäsi kenraali Mannerheimin suunnitelmat. Niissä olosuhteissa katkeroitunut Mannerheim ei enää halunnut jatkaa ylipäällikkönä ja hallitus myönsi hänelle eron 31. toukokuuta 1918.
Neuvottelut Pietarin hyökkäyksestä 1919
Syksyllä 1919 Mannerheim jatkoi Churchillin kanssa kaavailuja hyökkäyksestä Pietariin. Mannerheim vakuutti, että operaatio olisi mahdollinen ja se voitaisiin toteuttaa ilman vallankaappausta Suomessa, taivuttelemalla presidentti Ståhlberg sodan kannalle. Tarvittaessa Mannerheim olisi ollut myös valmis vallankaappaukseen. Hanke raukesi tällä kertaa Britannian hallituksen vastustukseen ja Venäjän valkoisten joukkojen kokemiin tappioihin. Tämän jälkeen Mannerheim pyrki saamaan aikaan sotilasliittoa Suomen, Puolan ja liittoutuneiden kesken. Liittoutuneiden Lontoon huippukokouksessa sotapolitiikan kannattajat jäivät kuitenkin vähemmistöön.
1920-luku
Mannerheim arvosti partiolaisia ja otti vastaan vuonna 1919 Suomen Partioliiton ensimmäisen kunniajäsenyyden. Hän oli järjestön kunniapuheenjohtaja vuodesta 1941 lähtien. Hän myös perusti Mannerheim-soljen ja luovutti sen jaettavaksi 15. helmikuuta 1920. Ajatuksen tämän kunniamerkin perustamiseen Mannerheim sai tavatessaan partiolaisia monilla virkamatkoillaan toimiessaan Suomen valtionhoitajana. Soljen suunnitteli Akseli Gallen-Kallela.
1930-luku
Suomen liberaali hallitus oli suhtautunut Mannerheimiin koko 1920-luvun ajan epäluuloisesti ja pitänyt hänet ilman julkista virkaa. Uusi, kokoomuslainen presidentti P. E. Svinhufvud sen sijaan pyysi häntä puolustusneuvoston puheenjohtajaksi vuonna 1931. Samalla Mannerheim valtuutettiin salaisella asiakirjalla Suomen armeijan ylipäälliköksi, mikäli sota syttyisi Svinhufvudin ollessa presidenttinä. Suomen ensimmäiseksi – ja ainoaksi – sotamarsalkaksi Mannerheim ylennettiin sisällissodan päättymisen 15-vuotisjuhlan yhteydessä vuonna 1933. Sotamarsalkka ei ollut sotilasarvo, vaan ratsuväenkenraali Mannerheimin arvonimi. Sotamarsalkan arvonimenkin saatuaan hän jatkoi ratsuväenkenraalina Suomen tasavallan upseeriluettelossa. 75-vuotissyntymäpäivänään 4. kesäkuuta 1942 hänet nimitettiin Suomen marsalkaksi. Tämä kuvasti sitä, että hän oli edennyt arvonimissä. Useissa maissa kuten Saksan valtakunnassa oli käytäntö, jonka mukaan sotivaa kenttämarsalkkaa ylempiarvoinen marsalkka oli valtakunnanmarsalkka. Saksan valtakunnassa ja Suur-Saksan valtakunnassa valtakunnanmarsalkka oli sotilasarvo eikä vain arvonimi.
1930-luvulla erilaisten diktatuurien aggressiivinen politiikka herätti Mannerheimissa levottomuutta. Tärkein tehtävä olikin Mannerheimin mielestä Suomen puolustuslaitoksen kohentaminen, mihin hänen johtamansa puolustusneuvosto vaati lisää määrärahoja. Mannerheimin toiminnan ansiosta puolustuslaitokselle myönnettiin lisämäärärahaa perushankintoihin budjettiin vuonna 1938. Mannerheim vetosi vielä jälkeenpäin uudestaan resurssien vähyyteen, mutta pyrkimykset saada lisää määrärahoja kohtasivat aina talvisotaan asti poliittista vastustusta.
Ylipäällikkyys toisen maailmansodan aikana
Jatkosodan aikana Mannerheim halusi, että ansioituneille sotilaille voitaisiin myöntää samanarvoinen kunniamitali sotilasarvoon katsomatta. Näin saivat alkunsa Mannerheim-ristin 1. ja 2. luokan ristit, jotka kuuluvat Vapaudenristin ritarikuntaan. Ristejä jaettiin yhteensä 191 kappaletta. Mannerheim sai itse ristin numero 18.
Tasavallan presidenttinä (1944–1946)
Presidenttinä Mannerheimin oli lisäksi pidettävä huolta siitä, että sotasyyllisyysoikeudenkäynti hoidettiin tarkoituksenmukaisesti. Esitettiin vaatimuksia, että myös Mannerheimin olisi pitänyt olla syytettynä, mutta Neuvostoliitto ilmoitti, että häntä ei syytettäisi mistään.
Kunnianosoitukset
Mannerheim lienee eniten kunniamerkkejä saanut suomalainen. Hän on saanut viisi suomalaista suurristiä, joista kaksi jalokivien ja miekkojen kera, sekä muita erityisen harvinaisia suomalaisia kunniamerkkejä kuten vain kerran myönnetty Vapaudenristin ritarikunnan 1. luokan Vapaudenmitali ruusukenauhassa ja Mannerheim-ristin molemmat luokat. Suomalaisten suurristien lisäksi monet ulkomaalaiset ritarikunnat ovat myöntäneet Mannerheimille korkeita kunniamerkkejään.
Mannerheimin henkilö
thumb|Mannerheim 75-vuotispäivänään 1942 harvinaisessa värikuvassa.
Avioliitto ja lapset
Mannerheimin avioliitto päättyi käytännössä jo vuonna 1902 epäviralliseen asumuseroon. Alun perinkin liitossa oli ollut riskitekijöitä, sillä Mannerheimin väitettiin menneen sukunsa painostuksesta rikkaisiin naimisiin, ja että Mannerheim olisi ollut kiinnostuneempi Anastasian pikkusiskosta. Oltuaan 1900-luvun alussa puolitoista vuotta sotasairaanhoitajana Punaisen Ristin palveluksessa Kaukoidässä Anastasia Mannerheim jätti miehensä ja muutti tyttäriensä kanssa Ranskaan ja vuonna 1903 Kiinan kautta Yhdysvaltoihin vieden molemmat lapset mukanaan. Kymmenen vuotta myöhemmin vuonna 1913 molemmat tyttäret tulivat Suomeen ja sukulaisten hoiviin, sillä isä oli Varsovassa Puolassa eikä voinut ottaa tyttäriä luokseen. Virallisesti Mannerheim erosi kuitenkin vaimostaan vasta vuonna 1919. Pariskunta sopi välinsä kirjeitse 1920-luvulla. He tapasivat toisensa syksyllä 1936 Pariisissa, jossa sopivat kasvotusten. Anastasia kuoli pian tämän jälkeen. Muistelmateoksessaan Mannerheim omistaa avioliitolleen ja vaimolleen ainoastaan yhden lauseen. Anastasie ja Sophie elivät vanhempiensa avioeron jälkeen naimattomina Britanniassa ja Ranskassa.
Autot
Tasavallan presidenttinä Mannerheimin käytössä oli kaksi virka-autoa, vuosimallien 1930 ja 1938 Cadillacit. Tasavallan presidenttien autonkuljettajana vuosina 1927–1963 toiminut Kalle Westerlund muisteli Mannerheimin tyylin poikenneen edeltäneistä presidenteistä. Mannerheim edellytti, että kuljettaja piti ajaessaan ohjauspyörästä kiinni molemmin käsin. Toinen ehdoton vaatimus oli, ettei kuljettaja saanut ajon aikana puhua vieressään istuneen henkilön kanssa. Lisäksi Mannerheim vaati minuutintarkkaa täsmällisyyttä. Westerlundin mukaan Mannerheim nautti nopeasta ajosta, ja jos matkanteko vielä oli suhteellisen tasaista, Mannerheim ilmaisi kuljettajalle tyytyväisyytensä.
Mannerheim populaarikulttuurissa
Katariina Lillqvistin ohjaama, Mannerheimistä kertova Uralin perhonen -nukkeanimaatio herätti vuonna 2008 kohun, koska siinä Mannerheimin hahmo oli homo- tai biseksuaalinen.
Cult Records
Nykyiset artistit
Lähde:
Jyrängönjärvi
Jyrängönjärvi on Kanta-Hämeessä Hämeenlinnan Lammissa Porraskoskella sijaitseva lampi.
Wasa Royals
Seuran edustusjoukkue pelasi nimellä Vaasa Vikings vuoteen 2012 saakka, jolloin edustusjoukkue uusittiin ja sen nimeksi tuli Vaasa Royals. Vaasa Vikings jatkaa seuran kakkosjoukkueena III-divisioonassa.
Tilastot kausittain
Vaasa Vikings Wasa Royals
Väärillä raiteilla
Väärillä raiteilla (myös Väärällä raiteella, ) on vuonna 1988 ensi-iltansa saanut brittiläis-yhdysvaltalainen psykologinen draamaelokuva, jonka on ohjannut Nicolas Roeg. Elokuvan pääosia näyttelevät Theresa Russell, Gary Oldman ja Christopher Lloyd. Dennis Potterin käsikirjoittaman elokuvan on tuottanut Rick McCallum.
Hirvikärpäsihottuma
Ihottuma ilmaantuu hirvikärpäsen puremakohtaan. Ihminen ei ole varsinainen hirvikärpäsen isäntäeläin, mutta tämä hirvieläimillä loisiva hyönteinen – paitsi että sitä pidetään yleisesti inhottavana – voi ottaa myös ihmisen verta. Puremakohtaan erittyy allergeenia, jolle metsässä liikkuva ihminen voi altistua niin sanotun viivästyneen yliherkkyyden mekanismilla ja muun muassa immunoglobuliini E -vasta-aineiden välityksellä.
Kalojen kääpiögalaksi
thumb|200px|Kalojen kääpiögalaksi Kalojen kääpiögalaksi on epäsäännöllinen kääpiögalaksi Paikallisessa ryhmässä. On myös epäilty, että galaksi on Kolmion galaksin satelliittigalaksi. Koska galaksi sijaitsee Kalojen tähdistössä, sitä kutsutaan Kalojen kääpiögalaksiksi. Galaksi lähestyy Linnunrataa 287 kilometrin sekuntivauhdilla. Galaksilla on myös pallomaisen galaksin piirteitä. Galaksin löysi V.E. Karachentseva vuonna 1976.
Ammiraglio di Saint Bon -luokka
Alukset
thumb|left|Kaaviokuva 10 tuuman tykkitornista Alusten vapaakorkeus oli pieni eli ainoastaan noin kolme metriä vesirajasta kannelle ja niihin oli asennettu pääaseiksi neljä kappaletta 10 tuuman 40 pituuskaliiperin tykkiä kahteen torniin. Apuaseina oli kahdeksan kuuden tuuman 40 pituuskaliiperin ja kahdeksan 4,7 tuuman 40 pituuskaliiperin tykkiä.
Hirvikärpäsihottuma
Hirvikärpäsihottuman kehittyminen kestää vähintään vuoden. Ensin herkistyneelle henkilölle ilmaantuu puremakohtan punainen jopa kuukauden verran kutiava näppy. Sen jälkeen näppy voi muuttua valkeaksi ja säilyä huomattavan kauan. Histologisen koepalan eosinofiiliset valkosolut antavat viitteen puremareaktiosta, mutta joukossa voi tavata myös atyyppisiä eli epämääräisen kaltaisia valkosoluja, jotka voivat virheellisesti viitata jopa pahanlaatuiseen lymfoomaan.
Hirvikärpänen ei muni isäntäeläimeen, vaan muna kuoriutuu ja toukka kehittyy koteloksi asti hirvikärpäsnaaraan sisällä. Valmis kotelo putoaa synnytyksen jälkeen isännän turkista maahan, jossa kotelo talvehtii ja kehittyy. Jos kaikesta huolimatta epäilet, että hirvikärpänen on muninut, ota yhteys lääkäriin.
Avoin tieto
Avoimen tiedon määritelmä
Avoimen tiedon määritelmän mukaisesti aineiston tulee olla kokonaisuudessaan saatavilla käyttökelpoisessa ja muokattavassa muodossa Internetin kautta ja sen tulee olla lisensoitu niin, että sen käyttöä, muokkausta ja uudelleenjakelua ei rajoiteta. Pääperiaatteet ovat:
Luonnonkirja
Taustaa
Luonnonkirjan jatkoksi Topelius suunnitteli Elämän kirja, jonka oli määrä olla 10-vuotiaille ja sitä vanhemmille tarkoitettu kansakoulujen yläluokkien oppikirja. Sen sisältö olisi koostunut pääasiassa historiallisista, maan­tieteellisistä ja käytännön aiheista. Sitä ei koskaan julkaistu tällä nimellä, mutta siihen laatimiensa luonnosten pohjalta Topelius laati myöhemmin Maamme kirjan, joka julkaistiin vuonna 1875.
Sisältö
Kirjassa on kuvia, runoja ja kertomuksia sekä melkoisesti myös uskonnollista julistusta. Se kuvastaakin selvästi kirjoittajansa uskonnollista maailman­katsomusta.
Kirjan alkupuolella, ihmistä käsittelevässä luvussa on myös satu Kasper-nimisestä pojasta, joka ei saanut oppia mitään. Kasper oli paimenen poika, joka kuninkaan käskystä oli varhais­lapsuudessaan suljettu muurin ympäröimään puutarhaan eikä hän saanut nähdä ketään muuta ihmistä, vaan hänen oli opittava kaikki itse. Niinpä ruokakin oli tuotava hänelle yöllä hänen nukkuessaan. Hän ei lapsena oppinutkaan ihmisen tavoille. Hänestä tuli tosin ruumiin­voimiltaan vahva, mutta hän käyttäytyi kuin villieläin Vasta 17-vuotiaana hänet päästettiin asumaan muiden ihmisten joukossa, ja hän oppi vasta tuolloin puhumaankin, sekä monia hyödyllisiä taitoja. Tarinan aiheena oli 1800-luvulla paljon huomiota osakseen saanut löytölapsi Kaspar Hauser, joka osasi vain muutamia sanoja, kun hänet 17-vuotiaana löydettiin. . Luonnon­kirjassa kertomuksen ilmeisenä tarkoituksena oli saada lapset ymmärtämään, miten arvokasta oppi on, ja kannustaa heitä opiskelemaan.
Käyttö oppikirjana
Kirjaa pidettiin jo 1900-luvun alussa asia­sisällöltään vanhentuneena, mutta sitä käytettiin vielä pitkään lukutaidon kehittämiseen.
Alexander Ruuttu
Muuta
Alexanderin isoisä Kalevi Ruuttu pelasi jääpalloa Helsingin IFK:ssa, Porin Palloseurassa ja Porin Narukerässä. Jääpallouransa jälkeen Kalevi Ruuttu loi menestyksekkään uran jääpalloerotuomarina, viheltäen monissa MM-kilpailuissa. Aisaparina tuomaroimassa oli monesti Kalevin veli Teuvo Ruuttu, joka myös loi pitkän jääpalloerotuomariuran. Kalevi, Teuvo ja kolmas veljes Olavi Ruuttu, pelasivat myös nuorempana maahockeytä Suomen maajoukkueessa.
Heikki Mustonen
Heikki August (Aukusti) Mustonen (30. huhtikuuta 1922 Sotkamo – 18. joulukuuta 1993 Sotkamo) oli suomalainen poliitikko ja maanviljelijä. Mustonen toimi SKDL:n kansanedustajana Oulun läänin vaalipiiristä vuosina 1966–1979, 1983 ja 1985–1987.
Innokylä
Taustavoimat
Innokylä-innovaatioympäristön toteuttajia olivat alun perin Suomen Kuntaliitto, Terveyden ja hyvinvoinnin laitos, Sosiaali- ja terveysturvan keskusliitto ja Terveyden edistämisen keskus. 1.1.2012 Sosiaali- ja terveysturvan keskusliitto ja Terveyden edistämisen keskus siirsivät toimintansa SOSTE Suomen sosiaali ja terveys ry:lle, ja näin ollen Innokylän toteuttajia vuoden 2012 alusta ovat Suomen Kuntaliitto, Terveyden ja hyvinvoinnin laitos ja SOSTE Suomen sosiaali ja terveys ry. Innokylää rahoittavat Sosiaali- ja terveysministeriö, Tekes ja Sosiaali- ja terveysjärjestöjen avustuskeskus (STEA).
Bruce Quick
Bruce Quick (s. 4. lokakuuta 1959, Sydney) on australialainen pistooliampuja.